Il disc da stad dal Battaporta
Neffa – Arrivi e Partenze

Da David Spinnler

Puspè Italia! Neffa - il rappunz talian è convertì tar ina spezia da funky soul-poper. "Arrivi e partenze" - la schibetta nova dal star talian ha in groove sco suenter dus mojitos ni trais... sur ils egls in film fiac oransch che fa daventar marsch... prendain anc in! Neffa è enconuschent tar nus dapi "Funk a un", in hit rap da la meglra qualitad. EI di da sasez ch'el saja naschì sco Jimi Hendrix, suenter haja el fatg musica dira, lura rap ed ussa al plaschia soul. Dentant: gia il rap aveva ina presa funk – era il soul da Neffa gusta uschia. Il hit da I'album è "La mia signorina" - in toc che fa furori questa stad en Italia. In tip special: il toc "Sano e salvo" - Neffa chanta il soudtrack per tuts quels che han mal il cor e per quels che han ils pes en il sablun, cun in mojito... Neffa: tadlar e laschar pender I'olma!

Il Battaporta dal Radio Rumantsch preschenta mintga mais in disc cumpact - grazia fitg!

Neffa - Arrivi e partenze (Universal ltalia)